Çittæ do Méscico

A Çittæ do Mescico (spagnòllo: Ciudad de México dïta ascì México, Distrito Federal) a l'è l'area ûrbann-a c'a s'attrêuva drento a-o dïto Distrito Federal, capitâ di Stati Ûnïi Mescichen, e çentro polittico, econommico e côltûrâle do paize.

 Descriçion e stöia 
Scïtuä into çentro-sûd do Mescico, insce 'n terèn c'o fâva pârte do baçin do lago Texcoco, a l'è a ciû popolosa do paize, e ûnna de ciû grende do mondo, con 9.209.944 abitanti (2020).

Inta sêu crescita a l'ha incorporòu nûmeroxi comûn vexîn e anchêu a fôrma 'n'àrea metropolitann-a comprendendo anche tocchi d'âtri stati. Quella zona metropolitann-a da Çittæ do Mescico a l'ëa abitä into 2005 da 19.311.365 personn-e, quæxi o 20% da popolassiôn totâle da nassiôn mescicann-a. Pe-o 1º Lûggio o se stimma 'na popolassiôn de 9.755.980 abitanti pe-a çittæ, e de 24.748.250 abitanti pe tûtta a regiôn metropolitann-a.

Segôndo l'informassiôn ûrbanistega de Naçioin Ûnïe, a zona metropolitann-a da Çittæ do Mescico a l'è a ciû grande de l'emisfero ôçidentâ e o segôndo çentro ûrban do mondo, dòppo Tòkyo, Giappon.

 Âtri progètti 

 Conligaménti esterni 
 Gôverno do Distrito Federal, 
 Informassion geografica da Çittæ do Mexico, INEGI:

Categorîa:Méscico
Categorîa:Capitæ de Naçioîn
Categorîa:Çittæ Olimpiche